Villa Augustus - Myrte leffring
Home Oogst Tags Myrte leffring
Nieuwe reeks 'Ontmoetingen in Augustus' 16 februari 2018 5 wenner-wenke vir kinderkamers | rooi rose 5 wenner-wenke vir kinderkamers | rooi rose
Is dit tyd om jou kind se kamer met die kosbaarhede uit sy kleintyd, soos die trekkers op die rak en kleuterversies teen die muur, deur meubels en prente te vervang wat by die behoeftes en voorkeure van ’n skoolgaande kind met nuwe belangstellings pas? Hier is wenke vir kinderkamer-dekor wat nie ’n plaas se geld sal kos nie. #rrDekor
5 wenner-wenke vir kinderkamers deur Elandrè Swart. Hooffoto: KatarzynaBialasiewicz/istock images
1 Muurplakkers is veelsydig, vrolik, en maklik om te gebruik
Muurplakkers is ’n vrolike neiging wat van die babakamer tot ’n tiener se heiligdom ’n interessante en kleurryke voorkoms kan skep. Dis ’n kostedoeltreffende verandering wat boonop nie jou mure sal beskadig nie.
#rrWenk: Wanneer die kinders ouer word en hul smaak verander, haal jy net weer die muurplakkers af.
Lees ook: Baba- en kleuterkamer-dekor vir ’n moderne mamma
2 Hou die dekor eenvoudig
Hoewel ’n bed wat soos ’n resiesmotor lyk, mooi en oulik is wanneer jou seuntjie nog klein is, gaan hy in sy tienerjare nie meer daarvan hou nie … Kies eerder praktiese, tydlose meubels.
#rrWenk: Gelukkig is daar altyd ’n blik verf wat ’n groot verskil aan ’n uitgediende meubelstuk sal maak.
Die beste kopstuk-inspirasie vir jou slaapkamer
3 Slim houers is ’n moet
Gebruik houers om aan die einde van die dag die organisering van speelgoed vinnig en maklik te maak.
#rrWenk: Verf die houers in ’n neutrale kleur sodat dit steeds gebruik kan word wanneer die kinders ouer word.
Lees ook: Wenke vir ’n klottervrye huis
Leef klottervry – hier is inspirasie
4 Die een ding wat jy moet weet oor gedeelde kamers
Die meeste mense dink ’n gedeelde kamer moet simmetries wees. Dink weer.
Laat die kinders toe om hul individualiteit in sy of haar eie deel van die kamer uit te leef – gee byvoorbeeld vir die kinders opsies wat iets in gemeen het wanneer hulle beddegoed, lampe en prente vir die muur moet kies.
5 Organiseer jou kind se klerekas só
Skep ’n hangplek wat laag genoeg is sodat jou kinders hul eie klere kan kies en bykom.
Plak ook etikette op kleiner boksies in die rakke sodat hulle kan weet waar alles gepak moet word.
Lees ook: 16 maniere hoe jy geld op jou klerekas kan spaar
Hier is ’n paar van ons gunsteling-produkte vir kinderkamers
Roomys-muurplakkers (R199) Clever Little Monkey.
Pop Paint-meubelverf (R99) Superbalist.
Hier is ’n voorbeeld van twee duvetstelle wat net ’n bietjie verskil. Links is ’n duvetstel met kolletjies en regs een met ’n sprinkelpatroon (R910 – R990) Clever Little Monkey.
Losstaande klererak (R1 099) Kids Living.
Houtspeelgoedhouer (R399,99) Mr Price Home.
Houer (prys op aanvraag) Studio Collection.
Waldorf-enkelbed (R4 999) Cielo.
Clever Little Monkey |cleverlittlemonkey.co.za
Kids Living |kidsliving.co.za
Studio collection |studiocollection.co.za
dekorwenketipsdecorKinder kamerkid's room